Jumoke Odetola bụ nwaafọ Naịjirịa na-eme ihe nkiri. Ọ malitere ọrụ ime ihe nkiri Nollywood na sinima asụsụ Bekee, tupu ọ sonye ime ọtụtụ ihe nkiri asụsụ Yoruba. Odetola gụsịrị akwụkwọ sekọndịrị na Abeokuta Grammar School . O nwetara akara ugo mmụta mbụ ya na Mahadum Ajayi Crowther, ka ọ nwetachara nzere mmụta bachalọ na Infọmeshọn na kọmunikashon Tekunọlọji gbakwunyere kọmputa sayensị ,ọ gafee Federal University of Agriculture, Abeokuta, wee gụcha akwụkwọ na nzere masters na Computer Science. Site na ajụjụ ọnụ Punch gbara ya, Odetola mere ka a mata na mkpebi ya ịsonye ime ihe nkiri megidere uche ndị mụrụ ya. Ma mmezu/ntozu oke ya na ụlọ ọrụ ntụrụndụ mere ka ha nakwere ọrụ ọ họọrọ. Ọ kọwakwara akparamagwa ya n' ihe nkiri "somewhere in the dark"ihe nkiri nke gosipụtara Gabriel Afolayan dịka ọrụ ọ kacha nwee ihe ịma aka. Ọ họọrọ Majid Michel na Omotola Jalade Ekehinde dịka ndị ọ n'elegara anya oge ọ malitere dịka onye na-eme ihe nkiri ebe Abiodun Jimoh bụ onye nduzi ọ họtara kachasị na azụmahịa ihe nkiri. Na 2015, o meriri mkpughe nke otu afọ na BON Awards.